**Priloga 6: 2.4. Predvidene vrste operacij – Sinergije in dopolnjevanje (člen 11 (2)(j)**

Sredstva Sklada za pravični prehod bodo komplementarna tistim, ki so Sloveniji na voljo v okviru Načrta za okrevanje in odpornost ter za izvajanje cilja „naložbe za delovna mesta in rast“ v EKP 2021-2027 in drugih razpoložljivih virov, pri naslednjih ukrepih:

* Pravični energetski prehod:
  + **1.1. Preureditev sistema daljinskega ogrevanja** z ukrepom Programa EKP 21-27: »Spodbujanje novih daljinskih sistemov na OVE (ogrevanje in hlajenje)«(razmejitev: EKP 21-27: vzpostavitev novih sistemov, ukrep SPP: celovita preobrazba obstoječega sistema daljinskega ogrevanja) in ukrepom NOO »Spodbujanje prestrukturiranja daljinskih sistemov na OVE, ki vključujejo uporabo novih tehnologij« (razmejitev: NOO: prenova in širitev treh obstoječih sistemov daljinskega ogrevanja v skupni vrednosti 37 mio EUR).
  + **1.2. Ukrepi za izboljšanje energetske učinkovitosti v gospodarstvu** bodo podprti v okviru podpore produktivnim naložbam (Strateški cilj 4), v kombinacijami z aktivnostmi za razogljičenje, snovno učinkovitost, ustvarjanje delovnih mest ipd.
  + **1.3.1 Dvig proizvodnih zmogljivosti za zanesljivo proizvodnjo električne energije iz OVE** zlasti na območju TEŠ in na degradiranih območjih z ukrepom Programa EKP 21-27: »Proizvodnja električne energije v sončnih elektrarnah« (razmejitev: SPP: prostorsko in okoljsko degradirana območja zaradi premogovništva) in ukrepom NOO: »nove zmogljivosti za proizvodnjo električne energije iz OVE (razmejitev: NOO geotermalna tehnologija in hidroelektrarne ter sončna tehnologija za javne stavbe) ter sredstva programa Obzorje Evropa (npr. Teaming).
  + **1.3.2 Proizvodnja energije iz OVE (vključno z naprednimi biogorivi po predhodni preučitvi drugih OVE)**, zlasti na lokaciji TEŠ, za proizvodnjo vodika in uplinjanje odpadne biomase z ukrepom Programa EKP 21-27 »naložbe v pospešitev novih energetskih skupnosti, pretvorbo viškov električne energije iz OVE ter za povezovanje omrežij za potrebe shranjevanja energije« (razmejitev: ukrep EKP ne podpira proizvodnje vodika in sintetičnega metana za v omrežje in prodajo, pač pa le za lastno rabo v energetsko intenzivni industriji) in ukrepom NOO: »krepitev distribucijskega omrežja električne energije«, ki predstavlja komplementarni ukrep.
* Zaposlitve in veščine za vse:
  + **2.1. Obogateno izvajanje kakovostnega in dostopnega učenja** se bo v okviru NOO dopolnjeval z ukrepom »Izvedba eksperimentalnih in pilotnih projektov razvoja digitalnih kompetenc in temeljnega razvoja RIN« ter ukrepoma v okviru OP 21-27 »Razvijanje digitalnega izobraževanja« in »Krepitev ključnih kompetenc«. V eksperimentalnih in pilotnih projektih v okviru NOO bo izvedenih okvirno 7 projektov, ki bodo namenjeni preizkušanju in testiranju celovitega razvoja digitalnih kompetenc, s poudarkom pri pouku. Rezultati projektov bodo učni scenariji, ki bodo prispevali k formalnemu spreminjanju in nadgradnji učnih načrtov v okviru reforme prenove. Projekti bodo vključevali mrežo po okvirno 20 vzgojno izobraževalnih zavodov. (razmejitev: SPP Vsebine se ne bodo prekrivale s predvidenimi ukrepi v NOO).

S projekti v okviru razvijanja digitalnega izobraževanja v okviru EKP 21-27 se bodo izvajali ukrepi navedeni v Akcijskem načrtu za digitalno izobraževanje 2021-2027. Poudarek bo na krepitvi in zagotavljanju trajnosti človeških virov. Z ukrepi želimo nasloviti čim večje število vzgojno izobraževalnih zavodov (VIZ) ter zagotoviti večjo kompetentnost učečih in strokovnih ter vodstvenih delavcev na področju digitalnega izobraževanja, vendar ne vseh. Z ukrepi ESS ne moremo zajeti v izvajanje ukrepov vseh oddelkov na posameznem VIZ. V sklopu ukrepa SPP bomo zagotovili vsešolski pristop (zajeti vse oddelke na posameznem VIZ; obogateno izvajanje). Načrtujemo tudi medpredmetno sodelovanje in izvajanje ukrepov po vertikali in horizontalni ravni.

* + **2.2. Vseživljenjska karierna orientacija in usposabljanje brezposelnih ter iskalcev** **zaposlitev** bo s strani OP 21-27 dopolnjeval ukrep »Pisarna za delodajalce« in bodoča Platforma za napovedovanje kompetenc v okviru specifičnega cilja 6.2., ko bo pripravljena do ustrezne faze, da bodo rezultati uporabni za navedeni ukrep Vseživljenjske karierne orientacije in s strani NOO ukrep »Usposabljanje in izobraževanje zaposlenih«, ki predstavlja dopolnilni ukrep za drugo ciljno skupino-zaposlene (razmejitev: v SPP specifika glede na potrebe ciljnih skupin v premogovni regiji ).
  + **2.3. Uvajanje krožnih vsebin v vzgojno izobraževalne zavode** se bo v okviru NOO dopolnjeval z ukrepom »Prenova izobraževalnih programov s prenovo ključnih programskih dokumentov (kurikula za vrtce, učnih načrtov ter katalogov znanj)« (razmejitev: SPP: specifičnost lokalnega okolja, vključitev večine vzgojno izobraževalnih zavodov iz lokalnega okolja, mreženje z okoljem) ter ukrepom v okviru OP 21-27 »Krepitev ključnih kompetenc« (razmejitev: SPP: poudarek na specifičnosti lokalnega okolja, vključenosti večine vzgojno izobraževalnih zavodov iz okolja in vsešolski pristop).
* Trajnostni, prožni in raznolik gospodarski razvoj:
  + **3.1.1 Naložbe v RRI** ni predvidenih tovrstnih ukrepov Programa EKP 21-27 in NOO.
  + **3.1.2 Pilotni in demonstracijski projekti** z ukrepom Programa EKP 21-27: »PN 1:Inovacijska družba znanja, Specifični cilj 1.1: Razvoj in izboljšanje raziskovalne in inovacijske zmogljivosti ter uvajanje naprednih tehnologij«, kjer bodo podprte aktivnosti demonstracijskih centrov, ki bodo spodbujali višje ravni tehnološke razvitosti (TRL 6-9) na prednostnih področjih S5 in NOO: »C3 K1: RRI – Raziskave, razvoj in inovacije - D: Sofinanciranje investicij v RRI demonstracijske in pilotne projekte«. V okviru NOO podpora projektom konzorcijev podjetij in raziskovalnih organizacij. (razmejitev: Ukrep SPP prilagojen na regijo in krepitev povezovanja z JRO v regiji);
  + **3.1.3 Podpora produktivnim naložbam za diverzifikacijo**z ukrepomNOO: »C3 K2: Dvig produktivnosti, prijazno poslovno okolje za investitorje - C: Podpora za dekarbonizacijo, produktivnost in konkurenčnost podjetij« (razmejitev: NOO spodbujanje večjih investicij za večjo produktivnost in konkurenčnost ter investicij v obmejnih problemskih območjih, ukrep SPP prilagojen na regijo - podpora MSP in velikih podjetij v regiji, ki bodo prešla na bolj trajnostno poslovanje in imela ključno vlogo pri nadomestitvi izgubljenih delovnih mest zaradi prestrukturiranja. V razpisu SPP bo določeno, da investicije, že podprte s sredstvi is razpisa NOO, ne morejo biti dvojno financirane še s sredstvi iz razpisa SPP).
  + **3.2.1 Naložbe v funkcionalni razvoj saniranih prostorsko in okoljsko degradiranih območij** z ukrepom NOO: »C3 K2: Dvig produktivnosti, prijazno poslovno okolje za investitorje - D: Zagotavljanje inovativnih ekosistemov ekonomsko-poslovne infrastrukture«(razmejitev: SPP degradirana območja zaradi premogovništva, NOO specializirane cone in cone z lažjim dostopom do avtocestnega omrežja);
* Postopna sanacija in revitalizacija prostorsko in okoljsko degradiranih območij.
  + **4.1 Razgradnja in sprememba namena objektov, povezanih z rabo premoga, potrebna za izvedbo naložb v dvig proizvodnih zmogljivosti iz OVE (Stara elektrarna - Velenje, Blok 1-3 - Šoštanj, Blok 4 – Šoštanj, Hladilni stolp 4 - Šoštanj)** je komplementaren ukrepoma SPP »1.3.1 Dvig proizvodnih zmogljivosti za zanesljivo proizvodnjo električne energije iz OVE« in »1.3.3 Proizvodnja energije iz OVE (vključno z naprednimi biogorivi po predhodni preučitvi drugih OVE), zlasti na lokaciji TEŠ, za proizvodnjo vodika, sintetičnih plinov in uplinjanje odpadne biomase«

Nadalje bodo vzpostavljene tudi sinergije s spodbudami iz drugih virov, tako nacionalnih kot evropskih centraliziranih virov, pri čemer se načrtuje komplementarnost z ukrepi iz programa Obzorje EU zlasti na področju pospeševanja razvoja in vpeljave zelenih vodikovih tehnologij vodikovih dolin, še zlasti v sklopu prestrukturiranja obstoječe energetske lokacije z namenom povečanja deleža OVE.

Poleg nepovratnih sredstev Sklada za pravični prehod (prvi steber) je predvidena možnost financiranja iz drugega (namenska shema v okviru programa InvestEU za zasebne naložbe) in tretjega (instrument za kombinacijo posojil in nepovratnih sredstev za naložbe v javnem interesu) stebra Mehanizma za pravični prehod. Sredstva iz teh dveh stebrov bodo namenjena za financiranje ukrepov, ki prispevajo k reševanju vseh razvojnih potreb regije, (tudi tistih, ki jih finančno ne podpiramo s sredstvi SPP).

* S sredstvi 2. stebra MPP bi lahko podprli predvsem, a ne izključno ukrepe, ki bodo prispevali k doseganju:
  + trajnostnega, prožnega in raznolikega gospodarskega razvoja in sicer predvidoma v teh sektorjih/na teh področjih: uporaba/prehod na nizkoogljične tehnologije in gospodarsko diverzifikacijo; raziskovalne in inovacijske dejavnosti; pomoč pri ustanavljanju novih podjetij (MSP in zagonska) oziroma njihovi preobrazbi v smeri razogljičenja in krožnih poslovnih modelov; relevantna usposabljanja in izobraževanja; itd.
* S sredstvi 3. stebra MPP bi lahko podprli predvsem, a ne izključno ukrepe, ki bodo prispevali k doseganju ciljev:
  + sanaciji degradirane površine (pregrada) in razogljičenju regije in sicer predvidoma v teh sektorjih/na teh področjih: učinkovita raba energije v vseh sektorjih, obnovljivi viri energije; spodbujanje samozadostnih lokalnih skupnosti; izgradnjo kapacitet za shranjevanje viškov energije OVE (vključno z uporabo zelenega vodika); digitalizacije in vzpostavitve pametne energetske infrastrukture; relevantna usposabljanja in izobraževanja; itd.
  + dodatni regionalni povezljivosti in trajnostni mobilnosti in sicer predvsem v sektorjih/na področjih trajnostne lokalne mobilnosti s poudarkom na javnem potniškem prometu in spodbujanju mehkih ukrepov pa tudi park & pelji se; infrastrukture za trajnostno mobilnost; aktivne mobilnosti; itd.